CELEX: 32017D2354
Language: ro
Date: 2017-12-14 00:00:00
Title: Decizia de punere în aplicare (UE) 2017/2354 a Comisiei din 14 decembrie 2017 de autorizare a extinderii utilizării semințelor de Chia (Salvia hispanica) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului [notificată cu numărul C(2017) 8470]

16.12.2017   
            
            
               RO
            
            
               Jurnalul Oficial al Uniunii Europene
            
            
               L 336/49
            
         DECIZIA DE PUNERE ÎN APLICARE (UE) 2017/2354 A COMISIEI
   din 14 decembrie 2017
   de autorizare a extinderii utilizării semințelor de Chia (Salvia hispanica) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului
   
      
         [notificată cu numărul C(2017) 8470]
      
   
   (Numai textul în limba engleză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               Decizia 2009/827/CE a Comisiei (2) a autorizat, în conformitate cu Regulamentul (CE) nr. 258/97, introducerea pe piață a semințelor de Chia (Salvia hispanica) ca ingredient alimentar nou pentru a fi utilizat în produsele de panificație.
            
         
               (2)
            
            
               Decizia de punere în aplicare 2013/50/UE a Comisiei (3) a autorizat, în conformitate cu Regulamentul (CE) nr. 258/97, o extindere a utilizării semințelor de Chia (Salvia hispanica) ca ingredient alimentar nou pentru a fi utilizat în categorii suplimentare de alimente, după cum urmează: produse de panificație; cereale pentru micul dejun; amestecuri de fructe, fructe cu coajă lemnoasă și semințe, precum și semințe de Chia ca atare, preambalate.
            
         
               (3)
            
            
               La 18 septembrie 2015, Autoritatea pentru Siguranța Alimentară din Irlanda a emis o scrisoare de autorizare, în conformitate cu Regulamentul (CE) nr. 258/97, în vederea extinderii utilizării semințelor de Chia (Salvia hispanica) ca ingredient alimentar nou pentru a fi utilizate în categorii suplimentare de produse alimentare, și anume, în sucurile de fructe și amestecurile de sucuri de fructe.
            
         
               (4)
            
            
               La 5 septembrie 2016, societatea MEGGLE Hrvatska d.o.o. a înaintat o cerere către autoritatea competentă din Croația solicitând extinderea utilizării semințelor de Chia (Salvia hispanica) ca ingredient alimentar nou pentru a fi utilizate în categorii suplimentare de produse alimentare, și anume, în iaurt.
            
         
               (5)
            
            
               La 11 ianuarie 2017, autoritatea competentă din Croația a emis un raport de evaluare inițială. În raportul respectiv, autoritatea a ajuns la concluzia că extinderea utilizării și dozele maxime de utilizare propuse pentru semințele de Chia (Salvia hispanica) îndeplinesc criteriile aplicabile alimentelor noi prevăzute la articolul 3 alineatul (1) din Regulamentul (CE) nr. 258/97.
            
         
               (6)
            
            
               La 16 ianuarie 2017, Comisia a transmis raportul de evaluare inițială celorlalte state membre.
            
         
               (7)
            
            
               Mai multe state membre au formulat obiecții motivate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97, mai ales din cauza informațiilor insuficiente. Explicațiile suplimentare oferite de solicitant au răspuns acestor preocupări într-un mod satisfăcător pentru statele membre și Comisie.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Semințele de Chia (Salvia hispanica), astfel cum se specifică în anexa la prezenta decizie, pot fi introduse pe piața Uniunii ca ingredient alimentar nou pentru a fi utilizate în iaurt cu conținut maxim de 1,3 g de semințe întregi de Chia per 100 g de iaurt sau de 4,3 g de semințe întregi de Chia per 330 g de iaurt (porție).
   Articolul 2
   Denumirea semințelor de Chia (Salvia hispanica) autorizată prin această decizie pentru etichetarea produselor alimentare este „semințe de Chia (Salvia hispanica)”.
   Articolul 3
   Prezenta decizie se adresează MEGGLE Hrvatska d.o.o., Zeleno polje 34, 31 000 Osijek, Croația.
   
      Adoptată la Bruxelles, 14 decembrie 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  Decizia 2009/827/CE a Comisiei din 13 octombrie 2009 de autorizare a introducerii pe piață a semințelor de Chia (Salvia hispanica) ca ingredient alimentar nou conform Regulamentului (CE) nr. 258/97 al Parlamentului European și al Consiliului (JO L 294, 11.11.2009, p. 14).
   
      (3)  Decizia de punere în aplicare 2013/50/UE a Comisiei din 22 ianuarie 2013 de autorizare a unei prelungiri a utilizării semințelor de Chia (Salvia hispanica) ca ingredient alimentar nou în temeiul Regulamentului (CE) nr. 258/97 al Parlamentului European și al Consiliului (JO L 21, 24.1.2013, p. 34).
   
      ANEXĂ
      
         SPECIFICAȚIILE SEMINȚELOR DE CHIA (SALVIA HISPANICA)
      
      
         Descriere
      
      Chia (Salvia hispanica) este o plantă erbacee anuală de vară aparținând familiei Labiatae. După recoltare, semințele sunt curățate mecanic. Se îndepărtează florile, frunzele și alte părți ale plantei.
      
         Compoziția semințelor de Chia (Salvia hispanica)
      
      
                  Substanță uscată
               
               
                  91-96 %
               
            
                  Proteine
               
               
                  19-25,6 %
               
            
                  Lipide
               
               
                  28-34 %
               
            
                  Carbohidrați (1)
                  
               
               
                  24,6-41,5 %
               
            
                  Fibre brute (2)
                  
               
               
                  20-32 %
               
            
                  Cenușă
               
               
                  4-6 %
               
            
         (1)  Carbohidrații includ valoarea fibrelor (UE: CH sunt carbohidrații disponibili = zahăr + amidon).
      
         (2)  Fibrele brute reprezintă partea de fibre compusă în principal din celuloză, pentosani și lignină nedigerabile.